open-index/open-wikipedia-markdown huggingface dataset:
Molitva

**«Molitva»** (norsk oversettelse: *bønn*) er en serbiskspråklig popballade som vant Eurovision Song Contest 2007 for Serbia. Sangen ble fremført av Marija Šerifović og var komponert av Vladimir Graić, mens Saša Milošević Mare har skrevet den serbiske teksten. Dette var Serbias første bidrag som selvstendig land, etter at unionen mellom Serbia og Montenegro ble oppløst i juni 2006. Dette var også første gang siden Eurovision Song Contest siden 1998 at vinnerlåten ikke inneholdt engelsk tekst. Den var dessuten den første balladen til å vinne konkurransen etter at telefonavstemning ble standard i 1998.

## Eurovision Song Contest
I konkurranse med 19 andre sanger vant «Molitva» den serbiske finalen, *Beovizija*, 8. mars 2007. Sangen ble dermed Serbias første bidrag til Eurovision Song Contest i Helsingfors i mai samme år. Serbia hadde riktignok deltatt som en del av Jugoslavia i årene 1961–1992, og som en del av Serbia og Montenegro i årene 2004–2006. Dette var imidlertid første deltakelse som selvstendig nasjon. 

I den europeiske konkurransen vant «Molitva» semifinalen torsdag 10. mai og kvalifiserte seg dermed til finalen lørdag 12. mai. I finalen var det Serbia det 17. landet ut på scenen av 24 deltakere. Fremførelsen var på mange måter utypisk for Eurovision Song Contest, med en nedtonet koreografi og uten bruk av kostymer, pyroteknikk eller andre showeffekter. Den ble dermed en sterk kontrast til vinneren fra året før – hardrockgruppen Lordi og «Hard Rock Hallelujah».

Under avstemningen tok Serbia ledelsen i hard konkurranse med Russland og Ukraina. «Molitva» fikk ni 12-poengere og endte på  –  foran Ukraina på andreplass. Norge ga  til Serbia.

## Etter seieren
Et par måneder etter Eurovision Song Contest ble sangen utgitt i ni ulike versjoner, og på fire forskjellige språk. Den engelske versjonen hadde fått tittelen «Destiny» og den russiske het «Молитва» (*Molitva*). En finsk versjon ble fremført av gruppen Beauty Queens og hadde tittelen «Rukoilen». En egen dance-remix ble utgitt av den svenske tv-personligheten Jovan Radomir, som også skrev den engelske teksten til sangen.

Sangen ble imidlertid ingen stor kommersiell suksess etter seieren, og den kom ikke inn på norske VG-lista. Den dukket også bare opp på et par hitlister i Vest-Europa.

## Listeplasseringer

## Sporliste
Oversikt over sporene på utgivelsen på maxi-cd-en, utgitt fysisk 27. juli 2007 og digitalt 31. juli 2007:
# «Molitva» (serbisk versjon) – 3:03
# «Destiny» (engelsk versjon) – 3:04
# «Molitva» (russisk versjon) – 3:01
# «Molitva» (Magnetic Club Reload Mix serbisk versjon) – 4:26
# «Destiny» (Magnetic Club Reload Mix engelsk versjon) – 4:23
# «Molitva» (Magnetic Club Reload Mix russisk versjon) – 4:25
# «Molitva»(Jovan Radomir Remix) – 3:38
# «Rukoilen» (finsk versjon) – 3:06
# «Molitva» (instrumental) – 3:02

## Referanser


## Eksterne lenker
*
Blekksprut (film)

***Blekksprut*** (originaltittel: *Tentacles*) er en amerikansk-italiensk science-fiction-grøsser fra 1977 regissert av Ovidio G. Assonitis. Filmen handler om en kjempeblekksprut som terroriserer USAs vestkyst. Hovedrollene spilles av John Huston, Bo Hopkins og Shelley Winters.

Filmen kom i kjølvannet av *[[Haisommer]]* og har en del likheter med den, samt 50-tallsfilmen *[[It Came from Beneath the Sea]].*

## Handling
Filmen handler om en kjempemessig menneskeetende blekksprut. Myndighetene vil holde dens eksistens hemmelig, mens andre arbeider for å gjøre dens eksistens kjent. Den lever og tyranniserer mennesker ved USAs vestkyst. Spekkhoggere settes til slutt inn i kampen for å tilintetgjøre monstret.

## I rollene
(utvalg)
* John Huston –  Ned Turner 
* Shelley Winters –  Tillie Turner 
* Bo Hopkins –  Will Gleason 
* Henry Fonda –  Mr. Whitehead, President of Trojan Construction 
* Delia Boccardo –  Vicky Gleason 
* Cesare Danova –  John Corey 
* Alan Boyd –  Mike
* Claude Akins – Sheriff Robards 
* Sherry Buchanan – Judy 
* Franco Diogene – Chuck
* Marc Fiorini – Don 
* Helena Mäkelä – Jamie's Mother

## Referanser


## Eksterne lenker
*
Partidul Național Liberal

**Partidul Național Liberal** («Det nasjonalliberale partiet», forkortet **PNL**) er et rumensk historisk nasjonalliberalt og liberalkonservativt parti (derfor sentrum–høyre). Relativt nylig har de viktigste ideologiene skiftet, i hvert fall på papiret eller teoretisk, mot kristendemokrati og sosialkonservatisme. Partiet var per 2024 det nest største partiet i Romania etter det sosialdemokratiske Partidul Social Democrat (PSD). Etter det rumenske lovgivende valget i 2024 ble partiet det tredje største i det rumenske parlamentet i den nåværende lovgiveren. Partiet er medlem av det europeiske folkeparti (, ). Partiet har vært kontinuerlig i regjering siden 2019 og utover i flere kabinetter.

Senere statspresident Klaus Iohannis (eller Johannis på tysk) var partiets leder fra juni til desember 2014. Han kom opprinnelig i partiet i 2013, på invitasjon fra tidligere PNL-leder Crin Antonescu, stammer fra det demokratiske forumet for tyskere i Romania (FDGR/DFDR), den politiske representasjonsplattformen for den tyske minoriteten i landet.

## Historie
Det historiske Nasjonalliberale Partiet tilskrives i rumensk politikk både store historiske bragder i Romanias historie (f.eks. overgangen til konstitusjonelt monarki i 1866, uavhengigheten i 1877, overgangen fra fyrstedømme til kongerike i 1881, eller landets forening i 1918, etter første verdenskrig) samt negative historiske episoder (f.eks. den brutale undertrykkelsen av det rumenske bondeopprøret i 1907).

Det nasjonale liberale (PNL) partiet var et av de viktigste partiene i Kongedømmet Romania og regjerte i flere kabinetter i denne perioden. I november 1947 ble det forbudt av kommunistene. Partiet ble senere gjenopprettet i 1990 av Radu Câmpeanu (den første presidenten i det samtidige PNL mellom 1990 og 1993), så vel som av andre liberale som overlevde det kommunistiske regimet. Siden 1991 har partiet vært i en rekke regjeringskoalisjoner med både sentrum-høyre- og sentrum-venstre-partier. Videre, siden 2019 har partiet kontinuerlig vært i styring gjennom enten minoritetskabinetter eller koalisjonskabinetter.

## Referanser


## Eksterne lenker
*
Trond Waage

**Trond Waage** (født 14. februar 1953) er en norsk spesialpedagog. Han begynte som instituttleder ved Høgskolen i Telemark i 2014. Fra 2005 til 2014 var han Senior Fellow ved UNICEFs internasjonale forskningssenter, UNICEF IRC i Firenze. Han var Barneombud fra 1996 til 2004.

Waage har embetseksamen i spesialpedagogikk (cand.paed.spec.) fra Universitetet i Oslo. Fra 1980 til 1990 var han leder for TV-avdelingen ved Institutt for spesialpedagogikk, Universitetet i Oslo/Spesiallærerhøgskolen. I perioden 1987–1991 hadde han oppdrag for UNICEF i Kina og Nord-Korea. Videre var han rådgiver i International Council for Distance Education (ICDE) fra 1990 til 1992 og forskningskoordinator i Childwatch International, et internasjonalt nettverk for barneforskning, i perioden 1992–1996. Deretter ble han utnevnt til barneombud, en stilling han innehadde i to åremålsperioder, fra 1996 til 2004.

Waage har innehatt en rekke verv, hovedsakelig knyttet til barns rettigheter:

* Leder av utredningen *Det nasjonale kunnskapsnett*  (SOFF rapport 5, 1993).
* Medlem av komiteen som evaluerte Barneombudet i Norge (NOU 1995:26).
* Medlem av ledergruppen for European Network of Ombudsperson for Children (1997–2001), en periode også som leder.
* Programme Award Member of ChildNet International
* Styremedlem i John Carew Foundation 2005–2006.
* Medlem av ExtraStiftelsen Helse og Rehabiliterings Hovedutvalg for fordelingsspørsmål 1998-2004.
* Styremedlem i Children and War Foundation 2000-2004.
* Leder av Bransjerådet for Apotekene 2006-2007.

Han har forsket, publisert og forelest rundt temaene barndom i endring, moderne barndom, barns rettigheter og uavhengige menneskerettighetinstitusjoner for barn.
Kasjin

**Kasjin** (russisk: Ка́шин) er en by i Tver oblast i Russland. Den ligger rundt 120&nbsp;km nordøst for Tver. 

Byen Kasjin ble første gang nevnt i en krønike i 1238, da den ble plyndret av mongolene. I 1382 ble Kasjin annektert av fyrstedømmet Tver, og i 1486 kom det under storfyrstedømmet Moskva sammen med resten av fyrstedømmet Tver.

## Demografi
Befolkningsutvikling:
:

## Referanser


## Eksterne lenker
* 
* Kasjins historie og monumenter
Orminge

**Orminge** er en forstad i Boo i Nacka kommune, ca. 16 kilometer utenfor det sentrale Stockholm.

## Bebyggelse
Västra Orminge slik det ser ut i dag, ble bygd i perioden mellom 1967 og 1971, og var en del av millionprogrammet. «Sukkerbitene» og «togvognene» (som husene kalles) er bygd av ferdigstøpte betongblokker som er støpt andre steder og deretter fraktet til Orminge for montering. Fasadene er i dag K-merket.

I Orminge ligger et stort vanntårn, det rommer 12&nbsp;300 m³. Tårnet er 32 meter høyt og stod ferdig i 1971. Det er en betongsylinder, kledd med en treramme og utenpå aluminium.

Kjente personer fra Orminge er blant andre Ulf Lundell, Markoolio og Karl Forsberg.

## Eksterne lenker
*
Kerogen

**Kerogen** er en blanding av organisk forbindelse som finnes i sedimentær bergart. Det er uløselig i vanlige løsningsmiddel på grunn av stor molekylvekt (over ) for bestanddelene. Den løselige bestanddelen av petroleum kalles bitumen. Når kerogen blir oppvarmet til riktig temperatur i jordskorpen, avgir enkelte typer av kerogen råolje eller naturgass, som kalles hydrokarbon (fossilt brensel). Når slikt kerogen er til stede i høy konsentrasjon i bergarter slik som skifer, og ikke er varmet opp til en tilstrekkelig høy temperatur til å avgi sitt hydrokarbon, kan de danne oljeskiferavsetninger.

## Referanser
Francesca Lia Block

**Francesca Lia Block** (født 3. januar 1962 i Los Angeles, California) er en amerikansk ungdomsbokforfatter. På norsk er hun kjent for *Weetzie Bat*-serien, hvor fem av seks bøker er oversatt til norsk. På engelsk har hun utgitt i alt 25 bøker.

Hun er født, oppvokst og fremdeles bosatt i Los Angeles, med kunstnerforeldre. Hun er utdannet fra University of California, Berkeley, og skrev sin første bok, *Weetzie Bat*, mens hun studerte. Boka utkom i 1989. Block har ofte erklært sin kjærlighet til hjembyen, og en kritiker i *New York Times Book Review* har sagt at «Block writes about the real Los Angeles better than anyone since Raymond Chandler».

Hun er oversatt til sju språk. 

## Bøker på norsk

Bøkene er oversatt av Elisabeth Bjørnson og utgitt av Gyldendal.

## Referanser


## Eksterne lenker
* 
*
Tjuabåt

**Tjuabåt** er en liten klinkbygd robåt fra Blekinge, Sverige, opptil ca. 3,8 meter eller mer i lengde. Den er en av de minste variantene av Blekingsekan uten seil og rigging, også kalt «*jöll*» og «*jyll*».

## Tjuabåten
Tjuabåten skilte seg fra de andre variantene av båttypen blekingsekan ved å ha et akterspeil som gikk helt ned til kjølen som sett på en *raköka* i den svenske østkysten. På de andre stoppet akterspeilet på akterstevnen over eller i vannlinjen.

I likhet med sin slektning *blekingsbåten* som ble bare kalt «robåt», var tjuabåten en lokal bruksbåt i de indre deler av skjærgården til småfiske, jakt og kommunikasjon. Denne båttypen er ikke så utbredt, bare til området Medelstads härad medregnet Ronneby i midte Blekinge. Tjuabåten og blekingsbåten ble forvekslet med hverandre fordi de hadde samme funksjon og samme oppbygning som fire til fem bordganger på hver side av kjølen.

## Se også
* Blekingseka
* Blekingsbåt

## Litteratur
* Skanse, Peter *Båtar i Blekinge* 1983 ISBN 91-970570-0-2
Mungo Park

:*For det danske teateret oppkalt etter Mungo Park, se [[Mungo Park (teater)]].*

**Mungo Park** (født den 11. september 1771 i Foulshiels ved Selkirk i Skottland, druknet i Niger i 1806 nær Bussa som var et lite Borgu-kongedømme i det senere Nigeria) var en britisk oppdagelsesreisende på det afrikanske kontinentet.

I årene 1795&ndash;1796 reiste han gjennom Gambia og Senegal i Vest-Afrika og som første europeer kartla han elva Nigers øvre løp.

Reisen hans var full av dramatikk, blant annet ble han holdt fengslet av en stamme i fire måneder, før han til slutt klarte å stikke av på en hest som han stjal fra de innfødte.

Etter å ha overlevd sykdom, overfall og fengsling, vendte han hjem til Storbritannia og skrev boka *Reiser i Afrika* i 1797. Boken hans preget senere mange oppdagelsesreiser som andre personer tok i senere tid.

Under en ny ekspedisjon i 1806 druknet han i Niger i forsøket på å følge den til dens utløp. Det symnes sikkert at han druknet; om det var ved for eksempel i en «vanlig» kantringsulykke i noen stryk, eller om drukningen fant sted under desperat en flukt fra angripere, er ikke visst.

## Referanser
Blekingsbåt

**Blekingsbåt** er en robåt fra Blekinge i Sverige. Det er den minste varianten av båttypen blekingsekan. Blekingsbåten var en viktig bruksbåt for blekingeboerne, men den er ikke lengre et vanlig syn i de sørsvenske kysttraktene.

## Blekingsbåten
Som den minste varianten av blekingsekan ble den bare kalt «*robåt*» eller «*båten*» fordi den ikke er en vanlig seilbåt, men en robåt med to til fire årer. En slik båt hadde en lengde på opptil cirka 14 fot.

Det er uvanlig med seil og mast på denne bruksbåten, som ble benyttet til småfiske, jakt og kommunikasjon på de indre delene av skjærgården og langs kysten. Den fikk også andre navn som for eksempel «jöll», «skräbåt» og «hottebåt».

I likhet med blekingsekan har blekingsbåten også den samme grunnleggende konstruksjon med fire til fem bordganger på hver side av kjølen, et akterspeil som gjorde den til en *speilgattede båt*, fallende stevner og kort kjøl som stakk dypt ned i forhold til størrelsen. Den ble forvekslet med tjuabåten, som har et akterspeil helt ned til kjølen. Disse har samme funksjonsområde.

## Se også
* Blekingseka

## Litteratur
* Skanse, Peter *Båtar i Blekinge* 1983 ISBN 91-970570-0-2

## Eksterne lenker
* Runeberg 79-80
Fylkesvei 2010

**Fylkesvei 2010** går mellom Vestby og Bingen i Kongsvinger kommune.

Frem til 2019 hadde veien betegnelsen fylkesvei 373 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
John Peter Hernes

**John Peter Hernes** (født 19. august 1959 i Stavanger) er en norsk politiker fra Høyre.

Han har vært medlem av Stavanger bystyre siden 1988, medlem av formannskapet fra 1988 til 2007 og på nytt siden 2011 og leder i Høyres bystyregruppe fra 2011 til 2020. Ved valget i 2019 var han Høyres ordførerkandidat. Fra 2015 til 2019 var han også innvalgt i Rogaland fylkesting.

Det var Hernes som daværende leder i kommunens kulturstyre som i 2001 fremmet forslaget om Stavanger som europeisk kulturhovedstad for 2008. Han har også vært leder i kommunalstyret for oppvekst.

Hernes har blant annet vært styremedlem i Film&Kino, styremedlem ved Stavanger universitetssjukehus og styreleder i Forus Næringspark.

Han er utdannet husbyggingeniør (UiS), bachelor samfunnsfag (UiS) og MBA fra University of Warwick. Han har vært selvstendig næringsdrivende og ledet etableringen av Mercuri Urval i Stavanger. Mellom 1994 og 2000 arbeidet han for gründeren Jon Gjedebo. Hernes ledet etableringen av to såkornfond i Stavanger i 2000 og 2006. Fra 2010 til 2011 ledet han searchselskapet ISCO Group i Stavanger.

Han er gift med Ina C. Knivsberg.

## Referanser
Skrape

**Skrape** har flere betydninger;
*Isskrape
*Veiskrape
*Refsende tiltale («han fikk seg en skrape»)
*Steinskrape, et steinalderredskap til bruk for å berede skinn.
Lene Brøndum

**Lene Brøndum** (født 1947) er en dansk skuespiller.

Hun er utdannet ved Statens Teaterskole i Danmark i 1972 og har gjennom karrieren vært tilknyttet blant annet Bristol Teatret, Det Danske Teater, Folketeatret, Café Teatret og ABC Teatret.

Fra TV kjennes hun nok best fra *[[Matador (tv-serie)|Matador]]* i rollen som Agnete, som blir kjæreste med Arnold. Hun har også medvirket i seriene *[[Huset på Christianshavn]]* og *[[Bryggeren]]*.

## Filmologi (utdrag)
### Spillefilm
* 2001 – *[[Jolly Roger (film)|Jolly Roger]]* – Kvinnelig djevel
* 2000 – *[[Fruen på Hamre]]* – Prest
* 1997 – *[[Skat det er din tur]]* – Parkbetjent
* 1997 – *[[Sort høst]]* – Ane Kokkepige
* 1993 – *[[Viktor og Viktoria]]* – Viktors mor
* 1993 – *[[De frigjorte]]* – Fru Sørensen
* 1990 – *[[Manden der ville være skyldig]]* – Sykepleierske
* 1987 – *[[Hipp Hipp Hurra!]]* (Dansk tittel: *Hip hip hurra!*) – Lille
* 1986 – *[[Barndommens gade (film)|Barndommens gade]]* – Gjest ved Esters konfirmasjon
* 1983 – *[[De uanstændige]]* – Stuepiken Hjørdis
* 1981 – *[[Slingrevalsen]]* – Maja
* 1979 – *[[Olsen-banden overgiver sig aldrig]]* – Fie
* 1978 – *[[Vinterbørn]]* – Tenna
* 1977 – *[[Familien Gyldenkål vinder valget]]* – Nabo
* 1977 – *[[Pas på ryggen, professor]]* – Studine
* 1976 – *[[Olsen-banden ser rødt]]* – Fie
* 1976 – *[[Blind makker]]*

### Kortfilm
* 1989 – *[[Retfærdighedens rytter]]*  
* 1986 – *[[Kedsomhedens gåde]]* – Per Goldschmidt

### TV
* 2001 – *[[Hotellet (TV-serie)|Hotellet]]* – Medium (1 episode, TV-serie)
* 1998 – *[[Strisser på Samsø]]* – *Skæbneloddet* – Ellen Madsen (1 episode, TV-serie)
* 1998 – *[[Tusindfryd]]* – Gudrun
* 1996 – *[[Bryggeren]]* – Jomfru Jensen (mini-TV-serie)
* 1995–1996 *[[Landsbyen]]* – Vera Hansen (TV-serie)
* 1995 – *[[Kun en pige]]* – Fru Bisgård (mini-TV-serie)
* 1987 – *[[En flicka kikar i ett fönster]]* – Karin
* 1985 – *[[Mor er major]]* – *På flere fronter* – Solaima, Servitrise (TV-serie)
* 1985 – *[[Mor er major]]* – *En varm dag* – Solaima, Servitrise (TV-serie)
* 1980 – *[[Matador (TV-serie)| Matador]]* – "Brikkerne" – Agnete Hansen (TV-serie)
* 1979 – *[[Matador (TV-serie)| Matador]]* – "I klemme" – Agnete Hansen (TV-serie) 
* 1979 – *[[Matador (TV-serie)| Matador]]* – "I disse tider" – Agnete Hansen (TV-serie) 
* 1979 – *[[Matador (TV-serie)| Matador]]* – "Komme fremmede" – Agnete Hansen (TV-serie) 
* 1978 – *[[Matador (TV-serie)| Matador]]* – "Opmarch" Arnold Vinters kjæreste (TV-serie)
* 1978 – *[[Familien Gyldenkål vinder valget]]*  
* 1976 – *[[Huset på Christianshavn]]* – Line (1 episode, TV-serie)

## Priser
* 1988 – Robertprisen for årets kvinnelige birolle for filmen *Hipp Hipp Hurra!*. 
* 1987 – Guldbaggen for beste kvinnelige hovedrolle for filmen *Hipp Hipp Hurra!*.

## Referanser


## Eksterne lenker
*
Isskrape

En **isskrape** er et redskap til å fjerne is fra flater som er plane i minst én retning. De brukes gjerne før kjøring på vinterstid når bilen har stått ute og bilvinduene har blitt tilfrosset med is, når man ikke har tid til å vente på at bilen blir varmet innvendig opp for at isen skal smelte.

Det er vanlig å ha minst en isskrape i biler i Norge, gjerne sammen med en snøkost.

## Tap av førerkort
Det er forbudt å kjøre bil som har frontruten og/eller og de fremre siderutene tilfrosset i en grad som kan hemme sikten for sjåføren. Kjøring med dårlig sikt gjennom rutene grunnet snø, is eller tilhørende dugg kan føre til tap av førerkortet.

## Typer
Der er flere varianter av isskraper, både når det gjelder utforming og materialer.

### Utforming
Noen har form som et enkelt flak som ligner på et forvokst bankkort (for eksempel 10×10 cm, 6 mm tykt). Andre har skrapeegg som er festet til et håndtak. Noen har til og med en integrert vott rundt håndtaket. Mange har en vindusnal i tillegg, slik at den også kan fjerne dugg fra vinduets innside, og noen har integrert snøkost.

### Skrapens materiale
Selve skrapebladet bør være i et materiale med en hardhet som er mykere enn glasset, men ikke så mykt at det samler opp støvkorn og skitt som kan feste seg og fungere som slipepapir.

* Plast er det vanligste materialet til skrapebladet (og et eventuelt håndtak). Typisk brukes ABS-plast. Disse kan fort bli sløve. Enkelte plastblandinger har en svakhet med at de kan knekke i stykker i kulde.
* Messing eller bronse er robust, har mindre fare for å sprekke i kulde, ruster ikke og holder seg skarp lenge. Dersom metallet slites eller får skarpe kanter, kan det imidlertid være en risiko for å ripe opp vindusglasset.

Isskraper må brukes med forsiktighet, slik at man ikke lager riper. Et ripete vindu kan medføre at en bil ikke blir godkjent i en periodisk kjøretøykontroll («EU-kontroll»), med påfølgende krav om at man må bytte vindu.

## Annen bruk
Isskraper (eller eventuelt siklinger) brukes også til å fjerne is under ski med. Siklinger er laget av stål, og må brukes med nøyaktighet.

## Referanser
Mån

**Mån** er en restaurert fjellgård som kalles Friluftsgården Mån. Det er bare våningshuset som står igjen av den opprinnelige gården. Dette ble restaurert av Jæren Friluftsråd. Hovedhuset har sengeplass til 31 personer og varmestue i kjelleren, i tillegg til en utstilling som forteller fjellgårdens historie og om Frafjordheiene verneområde.

Mån var den første gården som ble ryddet i Fidjadalen, trolig allerede i middelalderen. Det var drift på gården frem til 1915. Se også artikkel om Månafossen.

## Eksterne lenker
* Jæren friluftsråds informasjonsside om Mån
Fidjadalen

**Fidjadalen** er et dalføre i Frafjordheiene. Dalen starter ved Månafossen og går opp til Blåfjellenden.

Ved Månafossen ligger den nedlagte fjellgården Mån. Denne er restaurert og det er varmestue for vandrere i kjelleren og overnatting i hovedetasjen. Ved bunnen av Månafossen er det en parkeringsplass og det går en merket, bratt sti opp til et utsiktspunkt over Månafossen. Det går også en merket sti inn til Turistforeningens hytte ved Blåfjellenden.

Fidjadalen er karakteristisk for området, med bratte fjellsider og store steinurer. Begge vannene i Fidjadalen, Månavatnet (334 moh) og Fidjavatnet (425 moh) ligger ved steinurer. Månavatnet har underjordisk utløp i ura. Ved stor vannføring går vannet over demningen. Ovenfor Månavatnet ligger Månastølen, en nedlagt støl som brukes som hytte. Ovenfor Fidjavatnet ligger ruinene etter fjellgården Fed. Videre kommer man til Fidjastølen, og Turistforeningens hytte ved Blåfjellenden, hvor stien deler seg.

Fidjadalen har et rikt fugleliv og en del planter som ikke er helt vanlige.

## Referanser
Ostasjkov

**Ostasjkov** (russisk: Оста́шков) er en by i Tver oblast i Russland. Den ligger 175&nbsp;km vest for Tver, på en halvøy på sørbredden av Seligersjøen. 

Øya *Klitsjen* ble først nevnt i et brev sendt av storfyrst Algirdas av Litauen til Patriarken av Konstantinopel i 1371. Etter at øya flere år senere ble plyndret av pirater fra Novgorod, flyttet de to overlevende beboerne fra Klitsjen, Ostasjko og Timofej, til fastlandet, hvor de grunnla landsbyene Ostasjkovo og Timofejevo. Den første tilhørte Moskvapatriarkene, og den andre Josef Volokolamsk-klosteret. I 1770 ble begge landsbyene slått sammen til byen Ostasjkov.

Ostasjkov ses vanligvis på som en av de vakreste provinsielle byene i Russland. Hovedgatene ble lagt ut i nyklassisk stil i henhold til Ivan Starovs planer i 1772. Lokale landemerker omfatter Maria Himmelfartskirken fra 1689, Treenighetskatedralen fra 1697, Tegnets kloster (1673, 1730-tallet, 1880-tallet), og Zjitnyjklosteret fra midten av 1700-tallet. Det finnes også en fantasifull søyle reist av folket i Ostasjkov i 1787 for å markere stedet hvor et trefort fra 1587 engang sto. Byens vakre arkitektur og attraktive beliggenhet ved innsjøen bidrar til å gjøre Ostasjkov til et av de mest populære reisemål i det vestlige Russland.

## Demografi
Befolkningsutvikling:
:

## Referanser


## Eksterne lenker
* 
* Ostasjkov historie og monumenter
* Fotografier av Ostasjkov i 1910 og 2003
Lia Vissi

**Olympia «Lia» Vissi** (gresk: Λία Βίσση; født 1955) er en kypriotisk sanger og skuespiller. Hun er en eldre søster av Anna Vissi. Lia Vissi deltok Eurovision Song Contest i Göteborg 1985, der hun kom på 16.-plass (av 19 deltakere) med låten *To katalava arga*.

## Referanser


## Eksterne lenker
* 
*
NM i bandy 1946

**Norgesmesterskapet i bandy 1946** var det 29. norgesmesterskapet i bandy. Det var det første etter andre verdenskrig og det første etter at Norges Landsforbund for Idrett og Arbeidernes Idrettsforbund var slått sammen til Norges Idrettsforbund. Mesterskapet ble derfor spilt som utslagningsturnering. 84 klubber meldte sin interesse, kun 64 fikk anledning til å delta. Drafn ble norgesmester etter å ha slått Grane, Sandvika 3–1 etter omkamp i finalen.

## 1. runde

## 2. runde
* B.14 – Snarøen 10–2
* Drafn – Birkebeineren 6–1
* Drammens Ballklubb – Sagene 4–8 (Drammens Ballklubb vant etter protest)
* Frigg – Lillestrøm 6–1
* Gleng – Moss 2–1
* Grane – Fram, Lillestrøm 14–1
* Hamar – Lillehammer 7–0
* Lyn – St. Croix 8–1
* Mjøndalen – Sandefjord 11–1
* Reidulf – Gjøvik 2–2omkamp: Gjøvik – Reidulf 3–6
* Skiold – Eidanger 4–2
* Sparta, Drammen – Høvik 3–1
* Stabæk – Ready 6–0
* Strong – Bestum 2–3 e.e.o.
* Strømsgodset – Star 7–1
* Vålerengen – Varg 1–0

## 3. runde
* Bestum – Skiold 3–0
* Drafn – Vålerengen 3–1
* Frigg – B.14 3–1
* Grane – Gleng 8–1
* Mjøndalen – Drammens Ballklubb 2–1
* Lyn – Hamar 4–0
* Stabæk – Sparta, Drammen 6–1
* Strømsgodset – Reidulf 3–2

## Kvartfinaler
* Frigg – Lyn 2–0
* Grane – Bestum 2–1
* Stabæk – Mjøndalen 4–3
* Strømsgodset – Drafn 2–2 e.e.o.omkamp: Drafn – Strømsgodset 1–0

## Semifinaler
* Grane – Frigg 6–1
* Drafn – Stabæk 1–0 e.e.o.

## Finale
Søndag 3. februar 1946, Bislett stadion, Oslo, ca. 3000 tilskuere.
* **[[Bærum Sportsklubb|Grane]]** – **[[Ski- og Ballklubben Drafn|Drafn]]** **1–1**
Mål:
* 0–1 Tinius Corneliussen
* 1–1 Per Skalleberg

Dommer: Arne Riis, B.14.

;Omkamp:
Søndag 10. februar 1946, Marienlyst stadion, Drammen, 3000 tilskuere.
* **[[Ski- og Ballklubben Drafn|Drafn]]** – **[[Bærum Sportsklubb|Grane]]** **3–1**
Mål:
* 7 min. 1–0 Thor Aass
*22 min. 2–0 Tinius Corneliussen
*35 min. 2–1 Ragnar Edvardsen
*82 min. 3–1 Tinius Corneliussen

Dommer: Arne Riis, B.14.

;Norgesmesterne:
# Ove Nyhus
# Erling Wilhelmsen
# David Eriksen
# Hans Fredriksen
# Knut Herstad
# Walter Felix Løvli
# Hans Kleven
# Cato Helgerud
# Thor Aass
# Magne Ulsbøl
# Tinius Corneliussen

## Referanser
Plant Design Management System

**PDMS** (Plant Design Management System) er et 3DDAK-verktøy utviklet og markedsført av AVEVA. PDMS brukes i Norge hovedsakelig av ​olje- og gass-industrien, men verktøyet brukes også i kjemisk, farmasøytisk og kraftverk-industri.

## Historie
Utviklingen av PDMS ble gjort av CADCentre, som ble stiftet i 1967. Utviklerne i CADCentre hadde sin bakgrunn fra universitetsmiljøet i Cambridge i Storbritannia. Disse utviklerne var på mange områder pionerer i sitt fagområde, og flere av disse har vært markante i 3D DAK miljøet siden.

I Norge var det Norwegian Petroleum Consultants som først (1991) tok i bruk PDMS. Siden ble PDMS også tatt i bruk av Aker og de fleste oljeselskaper på norsk sokkel. Nå regnes PDMS som industristandarden innen 3D DAK verktøy i ​olje- og gass-industrien.

## Verktøyet
PDMS er et typisk flerbrukerverktøy som egner seg best i større prosjekter. Grovt sett kan man si at PDMS består av tre hovedmoduler. Ett for å opprette ulike komponenter, én modul for å designe selve objektet og én for å lage tradisjonelle 2D-tegninger i bruk for fabrikasjon, samt isometriske tegninger.

I tillegg har PDMS et eget makrospråk (PML2) som gjør det mulig å legge til eller endre funksjonalitet. Blant de større firmaene i Norge (som f.eks. Aker Solutions, Aibel og Equinor (tidligere Statoil), er PDMS integrert med resten av datasystemene.
Anna Vissi

**Anna Vissi** (gresk: *Άννα Βίσση*, født 1957) er en kypriotisk sangerinne. Hun er Kypros' mest populære musikkartist og er også svært populær i Hellas. Hun har deltatt i Eurovision Song Contest tre ganger, 1980, 1982 og 2006.

Vissi er blant Hellas' bestselgende artister gjennom tidene med en karriere som strekker seg over 30 år. Hun har utgitt over 20 egne album, hvorav det mest solgte er dobbeltalbumet *Kravgi* fra 2000.

## Diskografi

### Greske album
* 1977: *[[As Kanoume Apopse Mian Arhi]]*
* 1979: *[[Kitrino Galazio]]* 
* 1980: *[[Nai (album)|Nai]]* 
* 1982: *[[Anna Vissi (1981)|Anna Vissi]]* 
* 1982: *[[Eimai To Simera Kai Eisai To Chthes]]*
* 1984: *[[Na 'Hes Kardia]]* 
* 1985: *[[Kati Simveni]]* 
* 1986: *[[I Epomeni Kinisi]]* 
* 1988: *[[Tora (Anna Vissi-album)|Tora]]* 
* 1988: *[[Empnefsi!]]* 
* 1989: *[[Fotia (album)|Fotia]]* 
* 1990: *[[Eimai]]* 
* 1992: *[[Emeis]]* 
* 1992: *[[Lambo (album)|Lambo]]* 
* 1993: *[[Live! (Anna Vissi-album)|Live!]]* 
* 1994: *[[Re!]]* 
* 1995: *[[O! Kypros]]* 
* 1996: *[[Klima Tropiko]]* – 3x Platinum
* 1997: *[[Travma]]* – 3x Platinum
* 1998: *[[Antidoto]]* – 3x Platinum
* 2000: *[[Kravgi]]* – 7x Platinum
* 2002: *[[X (Anna Vissi-album)|X]]* – 2x Platinum
* 2003: *[[Paraksenes Eikones]]* – 2x Platinum
* 2004: *[[Live (Anna Vissi-album)|Live]]* 
* 2005: *[[Nylon (album)|Nylon]]* – Platinum
* 2008: *[[Apagorevmeno]]* – 2x Platinum
* 2010: *[[Agapi Einai Esi]]*
* 2015: *[[Sinentefxi]]*
* 2018: *[[Hotel Ermou Live 2015&ndash;2018]]*
* 2019: *[[Iliotropia]]*
### Engelske album
* 2000: *[[Everything I Am (album)|Everything I Am]]* – Gold

### Singler
* 2000: *Agapi Ypervoliki* – 4х Platinum
* 2000: *Everything I Am* – Platinum
* 2004: *Remixes 2004* 
* 2005: *Call Me* – Gold
* 2006: *Everything* – Gold

### DVD-er
* 2001: *Anna Vissi: The Video Collection* – Gold
* 2005: *Anna Vissi Live* – Gold

## Se også
* Lia Vissi

## Eksterne lenker
* 
* 
* 
*
Pilar de la Horadada

**Pilar de la Horadada** er den sørligste kommunen i provinsen Alicante, i Comunitat Valenciana på Costa Blanca i Spania.

Kommunen er «delt opp» i tre deler:
*Pinar de Campoverde
:Dette er delen som ligger lengst inn i landet, med ca. en 10 minutters biltur til stranden.

*Pilar de la Horadada
:Dette er bydelen, det er her de fleste spanjolene holder til, her finner du store supermarked som ALDI, Carrefour og Mercadona. Det er også et marked her, på fredager etter siestaen.

*Torre de la Horadada 
:Dette er havnedelen av kommunen, her er det mange spisesteder og flotte strender.

Pilar de la Horadada er en meget velstående kommune, grunnet turisme. Mange engelskmenn og tyskere er bosatt i Pinar de Campoverde, men i Torre de la Horadada er det langt flere skandinaver.

## Innbyggere

## Referanser


## Eksterne lenker
*
NM i bandy 1947

**Norgesmesterskapet i bandy 1947** var det 30. norgesmesterskapet i bandy.

Beste lag i hver pulje til semifinale.

Sundjordet rykket ned etter omkamp (0-1) mot Pors.

## Semifinaler
* Drafn – Frigg 0-1
* Mjøndalen – Stabæk 3-1

## Finale

* **[[Mjøndalen Idrettsforening|Mjøndalen]]** – **[[Frigg Bandy|Frigg]]** **3-1**
* 9. februar 1947, Bislett stadion, Oslo – 1800 tilskuere.
* 5 min. 1-0 Edvin Engstrøm
* 8 min. 1-1 Arne Johansen
*20 min. 2-1 Nils Larsen
*61 min. 3-1 Nils Larsen
* Dommer: Ragnar Krubbfeldt, Fagerborg BK

;Norgesmesterne:
# Sverre Nordby
# Gunnar Andersen
# Øivind Høibak
# Rolf Gundersen
# Bjarne Hammerborg
# Kaare Hval
# Anders Tangerud
# Nils Larsen
# Bernt Jensen
# Jørgen Hval
# Edvin Engstrøm

## Referanser
Veiskrape

**Veiskrape** også kalt **veihøvel**, er en anleggsmaskin som brukes på grusveier for å jevne ut hjulspor,  vaskebrett og huller i veibanen med. På nybygde veier brukes maskinen til å legge ut og finavrette det siste gruslaget på toppen før asfaltering. Om vinteren kan de brukes for å fjerne is og snø på veiene.

De enkleste kunne slepes etter en hest eller traktor, mens en etterhvert fikk motoriserte utgaver med hydraulisk styring av bladvinkel og veihelling.

Motoriserte veiskraper ble i mindre målestokk bygget i Norge på 1930-tallet. Det var Drammen Jernstøperi & Mek. Verksted som bygget disse omkring en Fordson traktor, De ble markedsført under navnet «Drafn», og et eksemplar finnes i dag på Norsk vegmuseum på Hunderfossen.

## Eksterne lenker
*
Christine (film)

***Christine*** er en amerikansk skrekkfilm fra 1983 regissert av John Carpenter. Filmen handler om en tenåringsgutt som kjøper og pusser opp en gammel bil. Bilen viser seg å ha en evnen til å forhekse sine eiere og snart får den eget liv. Den er også i stand til å myrde. Hovedrollene spilles av Keith Gordon, John Stockwell og Alexandra Paul. Filmen er basert på Stephen Kings bok med samme tittel.

## Handling
*Christine* handler om den 17 år gammel collegegutten Arnie, som utvikler en besettelse til en gammel bil, en Plymouth Fury 1958-modell, som han kjøper og setter i stand. Han kaller bilen Christine. Christine blir for ham noe langt mere enn en vanlig bil, og hennes egenskaper er ganske annerledes enn andre biler. Bilen forhekser sine eiere, angriper sin eiers kjæreste av sjalusi og går til angrep på alle den får noe usnakket med. Hans kamerat, Dennis, forsøker å stanse hans besettelse for bilen, men det skal vise seg vanskelig.

## Om filmen

### Økonomi og popularitet
*Christine* innbragte 21 millioner dollar på amerikanske kinoer. Produksjonskostnadene var på ca 9,7 millioner dollar.

### Filmanmelderne
Den har fått 69 % på Rotten Tomatoes. Den amerikanske filmanmelderen Roger Ebert gav den 3 av 4 stjerner, mens Leonard Maltin gav den 2 av 4 stjerner.

Den fikk terningkast tre av *[[Dagbladet]]* og *[[VG]]* og to av *[[Dagsavisen]]*.

## I rollene
* Keith Gordon som Arnold "Arnie" Cunningham
* John Stockwell som Dennis Guilder
* Alexandra Paul som Leigh Cabot
* Robert Prosky som Will Darnell
* Harry Dean Stanton som etterforsker Rudolph "Rudy" Junkins
* Christine Belford som Regina Cunningham
* Roberts Blossom som George LeBay
* Kelly Preston som Roseanne
* William Ostrander som Clarence "Buddy" Repperton
* Malcolm Danare som Peter "Moochie" Wells
* Steven Tash som Richard "Richie" Trelawney
* Stuart Charno som Donald "Don" Vandenberg
* David Spielberg som Mr. Casey

## Referanser


## Eksterne lenker
*
NM i bandy 1948

**Norgesmesterskapet i bandy 1948** var det 31. norgesmesterskapet i bandy.

Beste lag i hver pulje til semifinale.

## Sluttspill
;Semifinaler:
* Drafn–Bestum            2-1
* Frigg–Sparta, Drammen   4-2

;Finale:
* **[[Ski- og Ballklubben Drafn|Drafn]]** – **[[Frigg Bandy|Frigg]]**  **1-0**

8. februar 1948, Marienlyst, Drammen – 2000 tilskuere.

*86 min. 1-0 Olaf Hansen

Dommer: Gunnar Johansen, Strømsgodset

;Norgesmesterne:
# Ove Nyhus
# David Eriksen
# Kristian Austad
# Hans Fredriksen
# Knut Herstad
# Hans Kleven
# Rolf Bjarne Iversen
# Olaf Hansen
# Thor Aass
# Cato Helgerud
# Tinius Corneliussen

## Referanser
Elin Hetland Mong

**Elin Hetland Mong** (født 8. oktober 1966) fra Vigrestad i Hå, er en norsk ergoterapeut. 

Hun har bakgrunn fra Sandnes kommune og Diakonhjemmet høgskole i Rogaland. I 2007 ble hun valgt som leder i Norsk Ergoterapeutforbund.  Hun har også politisk bakgrunn fra Høyre og var vararepresentant til Stortinget i perioden 2005-2009.  

Elin Hetland Mong er leder av Zonta Norge (2019-2021) og har tidligere vært leder av Egersund og omegn Zontaklubb. 

Mong har master i endringsledelse fra Universitetet i Stavanger.

## Referanser


## Kilder
* Elin Hetland Mong hos Stortinget
Arado Ar 80

**Arado Ar 80** var et tysk jagerfly.

Ar 80 var et en-seters lavvinget monoplan utviklet mot samme kontrakt som Messerschmitt Bf 109. De første to prototypene fløy med en Rolls-Royce Kestrel V motor, men den andre prototypen ble etter hvert utstyrt med en Junkers Jumo 210 Ca som også den tredje prototypen benyttet. De to siste prototypene fløy med en Junkers Jumo 210 Ga med direkte innsprøytning.

Messerschmitt Bf 109 ble valgt for det tyske flyvåpenet, og videre utvikling av Ar 80 ble stanset.

## Spesifikasjoner

 
## Litteratur
*Armin Kranzhoff, Jörg (1997).*Arado:History of an Aircraft Company*, Schiffer Publishing.
*
*Green, William (1990). *Warplanes of the Third Reich*, William Green, Galahad Books.
*

## Eksterne lenker
* Arado Ar-80
NM i bandy 1949

**Norgesmesterskapet i bandy 1949** var det 32. norgesmesterskapet i bandy.

Beste lag i hver pulje til semifinale. Serien ble redusert, så to lag rykket ned fra hver pulje.

## Sluttspill
### Semifinaler
* Drafn – Bestum 2-1
* Mode – Frigg                      3-0

### Finale
* **[[Bærum Sportsklubb|Mode]]** – **[[Ski- og Ballklubben Drafn|Drafn]]** **3-2** eeo.

7. februar 1949, Marienlyst stadion, Drammen – 2000 tilskuere.

* 14 min. 1-0 Per Skalleberg
* 21 min. 1-1 Thor Aass
* 50 min. 1-2 Olaf Hansen
* 88 min. 2-2 Per Skalleberg
*105 min. 3-2 John Øhrnell

Dommer: Ivar Sollerud, Fagerborg BK.

;Norgesmesterne:
# Rolf Antonsen
# Rudolf Bremskau
# Alf Andersen
# Gunnar Haraldsen
# Oddmund Skalleberg
# Per Hagelund
# Eugen Skalleberg
# Per Skalleberg
# Nils Normann
# Robert Brennengen
# John Øhrnell

## Referanser
Det lever!

***Det lever!*** (originaltittel: *It's Alive*) er en amerikansk skrekkfilm fra 1974 regissert, skrevet og produsert av Larry Cohen. Filmen handler om en "monster-baby" som etter fødselen dreper leger og pleiersker og deretter forsvinner. Politiet blir satt i alarmberedskap, men før monstret blir avlivet, begår det en rekke bestialske drap.

Filmen fikk to oppfølgere: *Det lever igjen* (1978) og *It's Alive III: Island of the Alive* (1987). I 2009 kom en nyinnspilling.

## Handling
I Los Angeles venter Frank Davis og hans kone Lenore deres andre barn. Frank er en vellykket PR-konsulent, og hans kone er hjemmeværende mamma for deres første barn, Chris. Når det andre barnet deres snart skal bli født, lar de Chris være hos en venn av familien, Charley, før de reiser til sykehuset. Men deres andre barn, en gutt, blir deformert som et monster med klør. Umiddelbart etter fødselen dreper monsteret legene og sykepleierne ved fødestuen, og flykter gjennom et vindu. Lenore skriker etter barnet sitt, og en forferdet Frank ser på blodbadet. Frank og Lenore forlater sykehuset, samtidig som politiet begynner å etterforske drapene. Hendelsen får oppmerksomhet fra pressen, noe som resulterer i at Frank blir sparket fra jobben som PR-konsulent. I mellomtiden begår babyen en rekke mord.

Frank møter forskere som ønsker at han skal signere dokumenter som lar dem eksperimentere på barnets kropp når babyen er funnet og drept. Frank avviser at barnet er sønnen hans, og han blir med på jakten etter det morderiske spedbarnet. Leonore gikk på p-piller i flere år før de bestemte seg for å få Chris. Ledelsen fra et farmasøytisk selskap erkjenner at barnets mutasjon kan ha blitt forårsaket av disse pillene. I mellomtiden finner barnet vei til en skole. Frank oppdager dette, og informerer politiet om at Chris er student ved skolen. Babyen angriper en politimann, før den stikker av. Senere oppdager Frank at Lenore gjemmer spedbarnet deres i en kjeller. Spedbarnet flykter fra kjelleren og angriper Charley, og dreper ham. Politiet forsøker deretter å spore opp spedbarnet inn i en kloakkanlegg, hvor Frank blir med på jakten.

## Om filmen
*Det lever!* ble forbudt på kino i Norge, men ble lansert på video på 1980-tallet av Polygram video.

## I rollene
(utvalg)
*John P. Ryan –  Frank Davies, far til monsterbabyen
*Sharon Farrell –  Lenore Davies, mor til monsterbabyen
*James Dixon –  Lieutenant Perkins 
*William Wellman Jr. –  Charley 
*Shamus Locke –  The Doctor 
*Andrew Duggan –  The Professor
*Guy Stockwell –  Bob Clayton 
*Daniel Holzman –  Chris Davies 
*Michael Ansara –  The Captain

## Referanser


## Eksterne lenker
*
Vetigastropoda

* Amberleyoidea (†)
* Angarioidea
* Eotomarioidea (†)
* Fissurelloidea
* Haliotoidea
* Lepetelloidea
* Lepetodriloidea
* Phasianelloidea
* Pleurotomarioidea
* Porcellioidea (†)
* Scissurelloidea
* Seguenzioidea
* Trochoidea

**Vetigastropoda** er en marin gruppe med snegler, som danner en svært gammel linje. Taksonomisk har Vetigastropoda ofte blitt betraktet som en orden, men ifølge WoRMS er dette en underklasse i klassen Gastropoda (snegler). Vetigastropoda ble først beskrevet av Salvini-Plawen i 1980.

Vetigastropoder regnes som de mest primitive blant bløtdyrene, og artene er distribuert i alle verdenshavene. Habitatet varierer fra dyphavet til tidevannssonen. Skjellene varierer i størrelse fra 2 til 300 mm og i form.

## Inndeling
Disse artene har i tradisjonell systematikk blitt plassert i gruppen forgjellesnegler (Prosobranchia). Forgjellesnegler er imidlertid ei parafyletisk gruppe, som i nyere systematikk har blitt splittet opp i andre grupperinger. WoRMS deler Vetigastropoda inn i 13 overfamilier, hvorav tre er utdødde.

* Animalia, dyreriket
** Mollusca, bløtdyr
*** Gastropoda, snegler
**** Caenogastropoda
**** Cocculiniformia
**** Gastropoda *[[incertae sedis]]* (†)
**** Heterobranchia
**** Neomphalina
**** Neritimorpha
**** Patellogastropoda
**** Vetigastropoda
***** Amberleyoidea (†)
***** Angarioidea
***** Eotomarioidea (†)
***** Fissurelloidea
***** Haliotoidea
***** Lepetelloidea
***** Lepetodriloidea
***** Phasianelloidea
***** Pleurotomarioidea
***** Porcellioidea (†)
***** Scissurelloidea
***** Seguenzioidea
***** Trochoidea
**** Apogastropoda (alternativ gruppe, ikke i bruk)
**** Prosobranchia (parafyletisk gruppe, ikke lenger gyldig)

## Referanser




## Kilder
* Bouchet, P. & Rocroi, J.-P. (J. Fryda, B. Hausdorf, W. Ponder, A. Valdés og A. Warén ) 2005. *Classification and Nomenclator of Gastropod Families*. Malacologia (vol. 47) 1-2. side  1-397.

## Eksterne lenker
*
George Peele

**George Peele** (døpt 25. juli 1556, begravd 9. november 1596) var en London-født dramatiker under den engelske renessansen, kjent for sin smak for særdeles blodige drama.

## Liv
Peeles far, som synes å ha tilhørt en familie i Devonshire, var kontorist ved Christ's Hospital, og skrev to avhandlinger om bokhold. Peele fikk sin utdannelse ved Christ's Hospital, og begynte ved Broadgates Hall (Pembroke College) ved University of Oxford i 1571. I 1579 flyttet han over til Christ Church hvor han tok sin kandidateksamen (BA) i 1577, og sin master (MA) i 1579.

## Litteratur
* Logan, Terence P., & Smith, Denzell S. red. (1973)_ *The Predecessors of Shakespeare: A Survey and Bibliography of Recent Studies in English Renaissance Drama.* Lincoln, NE, University of Nebraska Press.

## Referanser


## Eksterne lenker
* Life of Geroge Peele
* Verker av eller om George Peele i bibliotekene (WorldCat)
NM i bandy 1951

**Norgesmesterskapet i bandy 1951** var det 34. norgesmesterskapet i bandy.

Beste lag i hver pulje til finale.

## Sluttspill
;Finale:
* **[[Ski- og Ballklubben Drafn|Drafn]]** – **[[Bærum Sportsklubb|Mode]]**  2-2 eeo.

4. februar 1951, Marienlyst stadion, Drammen – 1600 tilskuere.

*5 min. 1-0 Gunnar Fossum
*22 min. 1-1 Per Skalleberg
*40 min. 2-1 Gunnar Fossum
*86 min. 2-2 Per Skalleberg
*Dommer: Thorvald Lindstad, Spartacus.

;Omkamp:
* **[[Ski- og Ballklubben Drafn|Drafn]]** – **[[Bærum Sportsklubb|Mode]]** 2-1

25. februar 1951, Kadettangen, Sandvika – 1700 tilskuere.

*28 min. 1-0 Gunnar Fossum
*70 min. 1-1 Per Haglund
*71 min. 2-1 Gunnar Fossum
*Dommer: Harald Heltberg, Frigg.

;Norgesmesterne:
# Arne Hoel
# David Eriksen
# Kristian Austad
# Hans Fredriksen
# Knut Herstad
# Walter Felix Løvli
# Rolf Bjarne Iversen
# Einar «Bror» Andersen
# Gunnar Fossum
# Cato Helgerud
# Olaf Hansen

## Referanser
NM i bandy 1952

**Norgesmesterskapet i bandy 1952** var det 35. norgesmesterskapet i bandy.

Beste lag i hver pulje til finale.

## Sluttspill
;Finale:
* **[[Stabæk Bandy|Stabæk]]** – **[[Mjøndalen Idrettsforening|Mjøndalen]]**        4-3
* 10. februar 1952, Mjøndalen – 2000 tilskuere.
*13 min. 1-0 Odd Jensen
*20 min. 1-1 Åge Formo
*21 min. 1-2 Åge Formo
*40 min. 1-3 Åge Formoe
*61 min. 2-3 Harald Aalerud
*76 min. 3-3 Odd Jensen
*88 min. 4-3 Frode Folvar
* Dommer: Håkon Jensen, Birkebeineren.

;Norgesmesterne:
# Kjell Hansen
# Torbjørn Smeland
# Ulf Scott Christensen
# Arne Bakker
# Rolf Person
# Harald Aalerud
# Finn Torp
# Frode Folvar
# Bjarne Pedersen
# Odd Jensen
# Knut Kristiansen

## Referanser
NM i bandy 1953

**Norgesmesterskapet i bandy 1953** var det 36. norgesmesterskapet i bandy.

Beste lag i hver pulje til finale.

## Sluttspill
;Finale:
* **[[Stabæk Bandy|Stabæk]]** – **[[Ski- og Ballklubben Drafn|Drafn]]** 3-2
* 8. februar 1953, Kadettangen, Sandvika – 1300 tilskuere.
* 4 min. 1-0 Odd Jensen
*40 min. 1-1 Gunnar Fossum
*60 min. 2-1 Knut Kristiansen
*61 min. 3-1 Odd Jensen
*71 min. 3-2 Gunnar Fossum
* Dommer: Kaare Nordby, Njård.

;Norgesmesterne:
# Kjell Hansen
# Torbjørn Smeland
# Bjarne Pedersen
# Arne Bakker
# Rolf Person
# Harald Aalerud
# Finn Torp
# Odd Jensen
# Frode Folvar
# Knut Kristiansen
# Andreas Haagensen

## Kilder
* Einar Munthe-Kaas (red.) *Sportsrevy 1953*, s. 34–36. Norsk Faglitteratur.
NM i bandy 1954

**Norgesmesterskapet i bandy 1954** var det 37. norgesmesterskapet i bandy.

Beste lag i hver pulje til finale.

## Sluttspill
;Finale:
* **[[Ski- og Ballklubben Drafn|Drafn]]** – **[[Stabæk Bandy|Stabæk]]** 3-1
* 7. februar 1954, Marienlyst, Drammen – 1000 tilskuere.
*10 min. 1-0 Rolf Lund
*15 min. 1-1 Finn Torp
*73 min. 2-1 Gunnar Fossum
*77 min. 3-1 Ulf Hagen
* Dommer: Olaf Christoffersen, Pors.

;Norgesmesterne:
# Arne Hoel
# David Eriksen
# Rolf Lund
# Knut Skarra
# Hans Kristian Østensen
# Rolf Bjarne Iversen
# Gunnar Eriksen
# Ulf Hagen
# Cato Helgerud
# Gunnar Fossum
# Einar «Bror» Andersen

## Kilder
* Einar Munthe-Kaas (red.) *Sportsrevy 1954*, s. 92–94. Norsk Faglitteratur.
Bakgjellesnegler

* Cephalaspidea (boblesnegler)
* skallbærende vingesnegler  
* skalløse vingesnegler 
* Aplysiomorpha
* Sacoglossa
* Umbraculida
* Nudipleura
* Acochlidiacea
* Cylindrobullida

**Bakgjellesnegler** (Opisthobranchia) er bløtdyr, og en gruppe snegler som lever både i saltvann  (marine), ferskvann og på land. 

Navnet kommer av at de har gjellene på siden av eller bak hjertet.  De mangler skallokket (operculum) og er vanligvis «nakne» (uten skall), eller har et redusert skall.

## Systematisk inndeling
Inndelingen inkluderer familiegrupper som er utdødde, basert på funn av fossiler.  De er merket med †.

Denne inndelingen følger Bouchet, P. & Rocroi, J.-P. 2005.  

**Opisthobranchia**

* Cephalaspidea (boblesnegler)
* skallbærende vingesnegler,  Thecosomata
* skalløse vingesnegler, Gymnosomata
* Aplysiomorpha
* Sacoglossa
* Umbraculida
* Nudipleura
* Acochlidiacea
* Cylindrobullida

## Kilder
* Bouchet, P. & Rocroi, J.-P. (J. Fryda, B. Hausdorf, W. Ponder, A. Valdés og A. Warén ) 2005. *Classification and Nomenclator of Gastropod Families*. Malacologia (vol. 47) 1-2. side  1-397.

## Eksterne lenker
*
NM i bandy 1950

**Norgesmesterskapet i bandy 1950** var det 33. norgesmesterskapet i bandy.

Beste lag i hver pulje til finale

## Sluttspill
;Finale:
* **[[Ski- og Ballklubben Drafn|Drafn]]** – **[[Bærum Sportsklubb|Mode]]** **4-2**

6. februar 1950, Kadettangen, Sandvika.

* 5 min. 0-1 Robert Brennengen
*10 min. 1-1 Cato Helgerud
*13 min. 2-1 Olaf Hansen
*40 min. 3-1 Gunnar Fossum
*57 min. 4-1 Cato Helgerud
*62 min. 4-2 Per Skalleberg
* Dommer: Daniel Jensen, Mjøndalen

;Norgesmesterne:
# Arne Hoel
# David Eriksen
# Kristian Austad
# Hans Fredriksen
# Knut Herstad
# Walter Felix Løvli
# Rolf Bjarne Iversen
# Einar «Bror» Andersen
# Olaf Hansen
# Cato Helgerud
# Gunnar Fossum

## Referanser
Ted van Lieshout

**Ted van Lieshout** (født 1955) er en nederlandsk grafiker, illustratør, og forfatter av barnebøker, romaner, hørespill og teatertykker.

For ungdomsromanen *Gebr.* mottok han i 1999 Deutscher Jugendliteraturpreis. Boka ble utgitt på norsk i 2001 med tittelen *Bror*. 

## Referanser


## Eksterne lenker
* Werken van Ted van Lieshout – Digitale Bibliotheek voor de Nederlandse Letteren (DBNL)
NM i bandy 1955

**Norgesmesterskapet i bandy 1955** var det 38. norgesmesterskapet i bandy.

Beste lag i hver pulje til finale.

## Sluttspill
;Finale:
* **Stabæk** – **Mjøndalen**            3-1
* 6. februar 1955, Stabekkbanen, Bærum – 2000 tilskuere.
*30 min. 1-0 Finn Erik Vinje
*63 min. 2-0 Odd Jensen
*85 min. 2-1 Åge Formo
*88 min. 3-1 Finn Torp
* Dommer: Finn Bolstad, Skiold.

;Norgesmesterne:
# Kjell Hansen
# Erling Bach
# Knut Austad
# Arne Bakker
# Rolf Person
# Harald Aalerud
# Finn Torp
# Odd Jensen
# Frode Folvar
# Andreas Haagensen
# Finn-Erik Vinje

## Kilder
* Einar Munthe-Kaas (red.) *Sportsrevy 1955*, s. 119–20. Norsk Faglitteratur.
NM i bandy 1957

**Norgesmesterskapet i bandy 1957** var det 40. norgesmesterskapet i bandy.

Enkel serie uten sluttspill.

## Norgesmesterne
# Gunnar Lumkjær
# Hans Bunæs
# Jan Johannessen
# Lars Lund
# Hermann Wisløff
# Leif Lund
# Tore Jahnsen
# Kjell Westby
# Rolf Løken
# Tore Pedersen
# Ulf Jacobsen

## Kilder
* Einar Munthe-Kaas (red.) *Sportsrevy 1957*, s. 135–37. Norsk Faglitteratur.
NM i bandy 1958

**Norgesmesterskapet i bandy 1958** var det 41. norgesmesterskapet i bandy.

Enkel serie uten sluttspill.

;Norgesmesterne:
# Jan Kristoffersen
# Rolf Berg
# Jan-Erik Larsen
# Tore Horn
# Erik Laeskogen
# Yngvar Johansen
# Bent Skarnes
# Raymond Jahrmann
# Per Thoresen
# Ulf Karlsen
# Thorvald Larsen
# Ole Marthinsen

## Kilder
* Einar Munthe-Kaas (red.) *Sportsrevy 1958*, s. 111. Norsk Faglitteratur.